નવી દિલ્હી: આમ તો ગોરા થવાની દરેકને ઈચ્છા હોય છે પણ આવી ઘેલછામાં આજે મોટા ભાગની યુવતીઓ અને મહિલાઓ જે રીતે આડેધડ ફેરનેસ ક્રીમનો ઉપયોગ કરે છે તે ચિંતાજનક બાબત છે, કારણ બજારમાં જે ફેરનેસ ક્રીમ મળે છે તેમાં સ્ટિરોઇડનો વધુ ઉપયોગ થયો હોય છે, જેના કારણે સતત આવાં ક્રીમનો ઉપયોગ કરવાથી જે તે વ્યકિતને ફંગલ સુપરબગ થવાનો ભય સતત રહે છે, જ્યારે આવી બાબતનો જે શિકાર બન્યા છે તેમને દવા પણ અસર કરતી નથી તેવું બહાર આવતાં હવે આવાં ક્રીમનો ઉપયોગ કરનારાઓએ સાવચેત થઈ જવાની જરૂર છે.